CELEX: 32020R0022
Language: fi
Date: 2019-10-31 00:00:00
Title: Komission delegoitu asetus (EU) 2020/22, annettu 31 päivänä lokakuuta 2019, Euroopan parlamentin ja neuvoston asetuksen (EU) 2019/631 liitteiden I ja III muuttamisesta monivaiheisesti tyyppihyväksyttävien uusien kevyiden hyötyajoneuvojen hiilidioksidipäästöjen seurannan osalta (ETA:n kannalta merkityksellinen teksti)

14.1.2020   
               
               
                  FI
               
               
                  Euroopan unionin virallinen lehti
               
               
                  L 8/2
               
            
         KOMISSION DELEGOITU ASETUS (EU) 2020/22,
         annettu 31 päivänä lokakuuta 2019,
         Euroopan parlamentin ja neuvoston asetuksen (EU) 2019/631 liitteiden I ja III muuttamisesta monivaiheisesti tyyppihyväksyttävien uusien kevyiden hyötyajoneuvojen hiilidioksidipäästöjen seurannan osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 7 artiklan 8 kohdan ja 15 artiklan 8 kohdan,
         sekä katsoo seuraavaa:
         
                     (1)
                  
                  
                     Kaikkiin kevyisiin hyötyajoneuvoihin sovelletaan 1 päivästä syyskuuta 2019 uutta kevyiden hyötyajoneuvojen hiilidioksidipäästöjen ja polttoaineenkulutuksen mittaamiseen käytettävää sääntömääräistä testausmenettelyä eli komission asetuksessa (EU) 2017/1151 (2) vahvistettua yhdenmukaistettua kevyiden hyötyajoneuvojen kansainvälistä testimenetelmää (WLTP), joka korvaa komission asetuksessa (EY) N:o 692/2008 (3) vahvistetun uuden eurooppalaisen testisyklin (NEDC). Sen vuoksi on otettu käyttöön uusi menetelmä, jolla määritetään monivaiheisesti tyyppihyväksyttävien luokan N1 ajoneuvojen hiilidioksidipäästöt ja polttoaineenkulutus ja joka vahvistetaan Euroopan parlamentin ja neuvoston asetuksen (EU) N:o 510/2011 (4) liitteissä I ja II.
                  
               
                     (2)
                  
                  
                     Koska asetus (EU) N:o 510/2011 kumotaan 1 päivästä tammikuuta 2020, on tarpeen varmistaa, että sama menetelmä vahvistetaan asetuksessa (EU) 2019/631.
                  
               
                     (3)
                  
                  
                     Asetuksen (EU) 2019/631 liitteessä III olevan B osan 2 kohdan mukaan monivaiheisen tyyppihyväksyntämenettelyn piiriin kuuluvien ajoneuvojen hiilidioksidipäästöt kohdennetaan perusajoneuvon valmistajalle. Jotta perusajoneuvon valmistaja voi suunnitella toimintansa niin, että se voi tehokkaasti ja riittävän varmasti huolehtia päästötavoitteidensa täyttymisestä, olisi vahvistettava menetelmä, jolla varmistetaan, että kyseiselle valmistajalle asetettavat valmistuneiden ajoneuvojen hiilidioksidipäästö- ja massa-arvot ovat tiedossa perusajoneuvon – olipa se valmis tai keskeneräinen – valmistus- ja myyntihetkellä eivätkä vasta silloin, kun lopullisen vaiheen valmistaja saattaa valmistuneen ajoneuvon markkinoille.
                  
               
                     (4)
                  
                  
                     Sen vuoksi vahvistetaan keskeneräisen perusajoneuvon hiilidioksidipäästöjen määrittämistä varten erityinen menetelmä, jonka mukaan määrittämisessä olisi käytettävä asetuksessa (EU) 2017/1151 vahvistettua interpolointimenetelmää. Näin määritettyjen hiilidioksidipäästö- ja massa-arvojen olisi edustettava mahdollisimman hyvin valmistuneelle ajoneuvolle määritettäviä hiilidioksidipäästöarvoja ja ajokuntoisen ajoneuvon massaa. Perusajoneuvon valmistajan päästötavoitteen laskennassa olisi johdonmukaisuuden nimissä otettava huomioon kyseisellä menetelmällä määritetyt massa-arvot.
                  
               
                     (5)
                  
                  
                     Perusajoneuvon valmistajan olisi ilmoitettava komissiolle interpolointimenetelmässä käytetyt syöttöarvot sekä menetelmän tuloksena saadut keskeneräisten perusajoneuvojen hiilidioksidipäästö- ja massa-arvot. Jäsenvaltioiden olisi edelleen ilmoitettava komissiolle valmistuneiden ajoneuvojen hiilidioksidipäästöt ja massa ajokuntoisena.
                  
               
                     (6)
                  
                  
                     Komission olisi ilmoitettujen arvojen perusteella jatkuvasti arvioitava perusajoneuvon hiilidioksidipäästöjen seuranta-arvojen edustavuutta ja ilmoitettava valmistajille mahdollisesti havaituista poikkeamista. Jos perusajoneuvojen hiilidioksidipäästöjen seuranta-arvojen keskiarvon ja valmistuneiden ajoneuvojen hiilidioksidipäästöjen keskiarvon välillä havaitaan merkittäviä ja jatkuvia poikkeamia, olisi määritettäessä, noudattavatko valmistajat päästötavoitteitaan, käytettävä valmistuneiden ajoneuvojen arvoja.
                  
               
                     (7)
                  
                  
                     Jotta voidaan ottaa huomioon, että asetus (EU) N:o 510/2011 kumotaan 1 päivästä tammikuuta 2020, on aiheellista varmistaa, että tämä asetus tulee voimaan mahdollisimman lähellä tuota päivämäärää.
                  
               
                     (8)
                  
                  
                     Sen vuoksi asetuksen (EU) 2019/631 liitteitä I ja III olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/631 liitteet I ja III tämän asetuksen liitteen mukaisesti.
         
         
            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä lokakuuta 2019
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 111, 25.4.2019, s. 13.
         
            (2)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).
         
            (3)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
         
            (4)  Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 145, 31.5.2011, s. 1).
      
      
         
            LIITE
            Muutetaan asetuksen (EU) 2019/631 liitteet I ja III seuraavasti:
            
                        1)
                     
                     
                        Korvataan liitteessä I olevan B osan 4 kohdassa oleva tekijän ”Mø” määritelmä seuraavasti:
                        
                                    ”Mø
                                 
                                 
                                    on valmistajan tavoitevuonna rekisteröityjen uusien kevyiden hyötyajoneuvojen keskimääräinen massa (M) kilogrammoina (kg);
                                 
                              jossa
                        
                                    —
                                 
                                 
                                    valmiin ajoneuvon tapauksessa M on kyseisen ajoneuvon massa ajokuntoisena
                                 
                              
                                    —
                                 
                                 
                                    valmistuneeseen ajoneuvoon liittyvän valmiin perusajoneuvon tapauksessa M on kyseisen perusajoneuvon massa ajokuntoisena
                                 
                              
                                    —
                                 
                                 
                                    valmistuneeseen ajoneuvoon liittyvän keskeneräisen perusajoneuvon tapauksessa M on kyseisen perusajoneuvon massan seuranta-arvo (Mmon), joka määritetään seuraavalla kaavalla:
                                 
                              Mmon = MRObase x B0
                        
                        jossa
                        
                                    MRObase
                                    
                                 
                                 
                                    on asianomaisen perusajoneuvon massa ajokuntoisena
                                 
                              
                                    B0
                                    
                                 
                                 
                                    vastaa liitteessä III olevassa A osassa olevan 1.2.4 kohdan a alakohdassa annettua määritelmää.”
                                 
                              
                  
                        2)
                     
                     
                        Muutetaan liitteessä III oleva A osa seuraavasti:
                        
                                    a)
                                 
                                 
                                    Korvataan 1.2 kohta seuraavasti:
                                    
                                                ”1.2
                                             
                                             
                                                N1-luokan ajoneuvoiksi rekisteröidyt valmistuneet ajoneuvot
                                             
                                          
                                                1.2.1
                                             
                                             
                                                Jäsenvaltioiden ilmoittamat tiedot
                                                Valmistuneita N1-luokan ajoneuvoja koskevien tietojen toimittamisessa käytetään C osan 2 jaksossa esitettyä muotoa.
                                                Edellä 1.1 kohdan o alakohdassa tarkoitettua ajoneuvon valmistenumeroa ei julkisteta.
                                             
                                          
                                                1.2.1.1
                                             
                                             
                                                Asetuksen (EY) N:o 692/2008 mukaisesti tyyppihyväksytyt valmistuneet ajoneuvot
                                                Jäsenvaltioiden on kirjattava kalenterivuodelta 2020 seuraavat tiedot:
                                                
                                                            a)
                                                         
                                                         
                                                            keskeneräisen perusajoneuvon osalta: edellä 1.1 kohdan a, b, c, d, e, g, h, i, n ja o alakohdassa tarkoitetut tiedot tai h ja i alakohdassa tarkoitettujen tietojen sijaan oletuslisämassa, joka on toimitettu osana direktiivin 2007/46/EY liitteessä I olevassa 2.17.2 kohdassa tarkoitettuja tyyppihyväksyntätietoja;
                                                         
                                                      
                                                            b)
                                                         
                                                         
                                                            valmiin perusajoneuvon osalta: edellä 1.1 kohdan a, b, c, d, e, g, h, i, n ja o alakohdassa tarkoitetut tiedot;
                                                         
                                                      
                                                            c)
                                                         
                                                         
                                                            valmistuneen ajoneuvon osalta: edellä 1.1 kohdan a, f, g, h, j, k, l, m ja o alakohdassa tarkoitetut tiedot.
                                                         
                                                      Jos perusajoneuvosta ei voida toimittaa ensimmäisen alakohdan a ja b alakohdassa tarkoitettuja tietoja, jäsenvaltioiden on sen sijaan toimitettava tiedot valmistuneesta ajoneuvosta.
                                             
                                          
                                                1.2.1.2
                                             
                                             
                                                Asetuksen (EY) 2017/1151 liitteen XXI mukaisesti tyyppihyväksytyt N1-luokan valmistuneet ajoneuvot
                                                Jäsenvaltioiden on toimitettava kustakin vuonna 2020 ja sitä seuraavina kalenterivuosina rekisteröidystä uudesta valmistuneesta ajoneuvosta vähintään 1.1 kohdan a, f, g, h, o, p ja r alakohdassa tarkoitetut tiedot.
                                             
                                          
                                                1.2.2
                                             
                                             
                                                Valmistajien ilmoittamat tiedot
                                                Kun kyse on asetuksen (EY) 2017/1151 liitteen XXI mukaisesti tyyppihyväksytyistä, vuonna 2020 ja sitä seuraavina kalenterivuosina rekisteröidyistä uusista N1-luokan valmistuneista ajoneuvoista, kuhunkin ajoneuvoon liittyvän perusajoneuvon valmistajan on ilmoitettava komissiolle viimeistään kunkin vuoden 28 päivänä helmikuuta vuodesta 2021 alkaen seuraavat perusajoneuvon tiedot:
                                                
                                                            a)
                                                         
                                                         
                                                            kun valmistunut ajoneuvo perustuu keskeneräiseen perusajoneuvoon:
                                                            
                                                                        i)
                                                                     
                                                                     
                                                                        ajoneuvon valmistenumero;
                                                                     
                                                                  
                                                                        ii)
                                                                     
                                                                     
                                                                        asetuksen (EU) 2017/1151 liitteessä XXI olevassa 5.0 kohdassa tarkoitettu ajoneuvon perhetunnus;
                                                                     
                                                                  
                                                                        iii)
                                                                     
                                                                     
                                                                        jäljempänä olevan 1.2.4 kohdan mukaisesti määritetty hiilidioksidipäästöjen seuranta-arvo;
                                                                     
                                                                  
                                                                        iv)
                                                                     
                                                                     
                                                                        otsapinta-ala – ilmoitetaan sovellettava 1.2.4 kohdan c alakohdassa tarkoitettu vaihtoehto;
                                                                     
                                                                  
                                                                        v)
                                                                     
                                                                     
                                                                        jäljempänä olevassa 1.2.4 kohdan b alakohdassa tarkoitettu vierintävastus;
                                                                     
                                                                  
                                                                        vi)
                                                                     
                                                                     
                                                                        liitteessä I olevan B osan 4.1 kohdan mukaisesti määritetty massan seuranta-arvo;
                                                                     
                                                                  
                                                                        vii)
                                                                     
                                                                     
                                                                        ajokuntoisen ajoneuvon massa;
                                                                     
                                                                  
                                                                        viii)
                                                                     
                                                                     
                                                                        ajoneuvon kuormitusta edustava massa sellaisena kuin se on määritelty 1.2.4 kohdan a alakohdassa;
                                                                     
                                                                  
                                                      
                                                            b)
                                                         
                                                         
                                                            kun valmistunut ajoneuvo perustuu valmiiseen perusajoneuvoon:
                                                            
                                                                        i)
                                                                     
                                                                     
                                                                        ajoneuvon valmistenumero;
                                                                     
                                                                  
                                                                        ii)
                                                                     
                                                                     
                                                                        tämän kohdan a alakohdan ii alakohdassa tarkoitettu ajoneuvon perhetunnus;
                                                                     
                                                                  
                                                                        iii)
                                                                     
                                                                     
                                                                        perusajoneuvon hiilidioksidipäästöt;
                                                                     
                                                                  
                                                                        iv)
                                                                     
                                                                     
                                                                        ajokuntoisen ajoneuvon massa.
                                                                     
                                                                  
                                                      
                                          
                                                1.2.3
                                             
                                             
                                                Keskimääräisten hiilidioksidipäästöjen ja päästötavoitteen laskeminen
                                                Komissio käyttää perusajoneuvon valmistajan sille 1.2.2 kohdan mukaisesti ilmoittamia arvoja perustana laskiessaan keskimääräiset hiilidioksidipäästöt ja päästötavoitteen sen kalenterivuoden osalta, jona perusajoneuvoon liittyvä valmistunut ajoneuvo rekisteröidään, lukuun ottamatta tapauksia, joissa 1.2.5 kohdassa tarkoitetut edellytykset täyttyvät, jolloin käytetään valmistuneiden ajoneuvojen tietoja.
                                                Jos perusajoneuvon valmistaja ei ilmoita 1.2.2 kohdassa tarkoitettuja tietoja, asianomaisen valmistajan keskimääräisten hiilidioksidipäästöjen ja päästötavoitteen laskemisessa käytetään hiilidioksidipäästöjä, jotka jäsenvaltiot ovat 1.2.1 kohdan mukaisesti ilmoittaneet perusajoneuvoon liittyvistä valmistuneista ajoneuvoista.
                                             
                                          
                                                1.2.4
                                             
                                             
                                                Keskeneräisten perusajoneuvojen hiilidioksidipäästöjen seuranta-arvojen laskeminen
                                                Valmistajan on kalenterivuodesta 2020 alkaen laskettava kunkin yksittäisen keskeneräisen perusajoneuvonsa hiilidioksidipäästöjen seuranta-arvo asetuksen (EU) 2017/1151 liitteen XXI alaliitteessä 7 olevassa 3.2.3.2 tai 3.2.4 kohdassa tarkoitetun interpolointimenetelmän mukaisesti käyttäen samaa menetelmää kuin sovellettiin perusajoneuvon päästöjä koskevassa EY-tyyppihyväksynnässä. Tällöin käytettävät termit ovat kyseisissä kohdissa esitettyjen määritelmien mukaisia seuraavin poikkeuksin:
                                                
                                                            a)
                                                         
                                                         
                                                            Yksittäisen ajoneuvon massa
                                                            Asetuksen (EU) 2017/1151 liitteen XXI alaliitteessä 7 olevassa 3.2.3.2.2.1 tai 3.2.4.1.1.1 kohdassa tarkoitettu termi TMind korvataan perusajoneuvon oletusmassalla DMbase. Jos DMbase on pienempi kuin interpolointiperheen ajoneuvon L testimassa TML, korvataan arvo TMind arvolla TML. Jos DMbase on suurempi kuin interpolointiperheen ajoneuvon H testimassa TMH, korvataan arvo TMind arvolla TMH.
                                                            DMbase määritetään seuraavalla kaavalla:
                                                            DMbase = MRObase × B0 + 25 kg + MVL
                                                            
                                                            jossa
                                                            
                                                                        MRObase
                                                                        
                                                                     
                                                                     
                                                                        on perusajoneuvon massa ajokuntoisena, sellaisena kuin se on määritelty asetuksen (EU) 2017/1151 liitteessä XXI olevassa 3.2.5 kohdassa
                                                                     
                                                                  
                                                                        B0
                                                                        
                                                                     
                                                                     
                                                                        on korin massan arvo 1,375
                                                                     
                                                                  
                                                                        MVL
                                                                        
                                                                     
                                                                     
                                                                        on ajoneuvon kuormitusta edustava massa eli 28 prosenttia ajoneuvon suurimmasta kuormituksesta, kun ajoneuvon suurin kuormitus on sen suurin teknisesti sallittu massa, josta vähennetään ajokuntoisen perusajoneuvon massa, joka on kerrottu arvolla B0 ja josta on vähennetty 25 kg.
                                                                     
                                                                  B0:n arvoa mukautetaan 31 päivään lokakuuta 2021 mennessä käyttämällä perustana kaikkien kalenterivuosina 2018, 2019 ja 2020 rekisteröityjen valmistuneiden ajoneuvojen keskeneräisten perusajoneuvojen ajokuntoista massaa, joka lasketaan seuraavassa esitettävillä kaavoilla. Tätä uutta arvoa B0 sovelletaan 1 päivän tammikuuta 2022 ja 31 päivän joulukuuta 2024 välisenä aikana.
                                                            Kaava 1
                                                            jossa
                                                            
                                                                        Ai
                                                                        
                                                                     
                                                                     
                                                                        on asianomaiselle kalenterivuodelle kaavalla 2 laskettu arvo Ay
                                                                        
                                                                     
                                                                  
                                                                        ni
                                                                        
                                                                     
                                                                     
                                                                        on kalenterivuonna rekisteröityihin valmistuneisiin ajoneuvoihin liittyvien keskeneräisten perusajoneuvojen lukumäärä
                                                                     
                                                                  Kaava 2
                                                            jossa
                                                            
                                                                        Ay
                                                                        
                                                                     
                                                                     
                                                                        on arvojen Mfi ja Mbi suhteen keskiarvo kunakin kalenterivuonna 2018–2020
                                                                     
                                                                  
                                                                        Mfi
                                                                        
                                                                     
                                                                     
                                                                        on keskeneräisen perusajoneuvon massa ajokuntoisena lisättynä asetuksen (EU) 692/2008 liitteessä XII olevassa 5 kohdassa määritellyllä oletuslisämassalla
                                                                     
                                                                  
                                                                        Mbi
                                                                        
                                                                     
                                                                     
                                                                        on keskeneräisen perusajoneuvon massa ajokuntoisena
                                                                     
                                                                  
                                                                        n
                                                                     
                                                                     
                                                                        on kalenterivuonna rekisteröityihin valmistuneisiin ajoneuvoihin liittyvien keskeneräisten perusajoneuvojen lukumäärä.
                                                                     
                                                                  
                                                      
                                                            b)
                                                         
                                                         
                                                            Yksittäisen ajoneuvon vierintävastus
                                                            Sovellettaessa asetuksen (EU) 2017/1151 liitteen XXI alaliitteessä 7 olevaa 3.2.3.2.2.2 tai 3.2.4.1.1.2 kohtaa käytetään perusajoneuvon vierintävastusta.
                                                         
                                                      
                                                            c)
                                                         
                                                         
                                                            Otsapinta-ala
                                                            Kun kyse on ajovastusmatriisiperheeseen kuuluvasta keskeneräisestä perusajoneuvosta, valmistajan on määritettävä asetuksen (EU) 2017/1151 liitteen XXI alaliitteessä 7 olevassa 3.2.3.2.2.3 kohdassa tarkoitettu termi Af käyttämällä jotakin seuraavista vaihtoehdoista:
                                                            
                                                                        i)
                                                                     
                                                                     
                                                                        ajovastusmatriisiperheen edustavan ajoneuvon otsapinta-ala (m2)
                                                                     
                                                                  
                                                                        ii)
                                                                     
                                                                     
                                                                        interpolointiperheen ajoneuvojen H ja L otsapinta-alojen keskiarvo (m2)
                                                                     
                                                                  
                                                                        iii)
                                                                     
                                                                     
                                                                        jos interpolointimenetelmää ei käytetä, interpolointiperheen ajoneuvon H otsapinta-ala (m2).
                                                                     
                                                                  Kun kyse on keskeneräisestä perusajoneuvosta, joka ei kuulu ajovastusmatriisiperheeseen, käytetään interpolointiperheen ajoneuvon H otsapinta-alan arvoa.
                                                         
                                                      
                                          
                                                1.2.5
                                             
                                             
                                                Hiilidioksidipäästöjen seuranta-arvon edustavuus
                                                Komissio arvioi vuosittain, miten edustavia perusajoneuvon valmistajan ilmoittamat hiilidioksidipäästöjen keskimääräiset seuranta-arvot ovat suhteessa asianomaisena kalenterivuonna rekisteröityjen, perusajoneuvoon liittyvien valmistuneiden ajoneuvojen keskimääräisiin hiilidioksidipäästöihin. Komissio ilmoittaa perusajoneuvon valmistajalle näiden arvojen välillä havaituista poikkeamista.
                                                Jos poikkeaman havaitaan olevan kahtena perättäisenä kalenterivuonna 4 prosenttia tai suurempi, komissio käyttää seuraavana kalenterivuonna perusajoneuvon valmistajan tai yhteenliittymän keskimääräisten hiilidioksidipäästöjen laskennassa valmistuneiden ajoneuvojen keskimääräisiä hiilidioksidipäästöjä.”
                                             
                                          
                              
                                    b)
                                 
                                 
                                    Korvataan 2 kohta seuraavasti:
                                    
                                                ”2.
                                             
                                             
                                                Edellä 1 kohdassa tarkoitetut tiedot on otettava asianomaisen kevyen hyötyajoneuvon valmistajan myöntämästä vaatimustenmukaisuustodistuksesta, tai niiden on vastattava kyseisen todistuksen tietoja. Sellaiset tiedot, joita ei ole saatavilla vaatimustenmukaisuustodistuksessa, on otettava tyyppihyväksyntäasiakirjoista tai perusajoneuvon valmistajan 1.2.3 kohdan mukaisesti ilmoittamista tiedoista. Jäsenvaltioiden on toteutettava tarvittavat toimenpiteet seurantamenettelyn asianmukaisen tarkkuuden varmistamiseksi. Jos vaatimustenmukaisuustodistuksessa ilmoitetaan sekä kevyen kuljetusajoneuvon vähimmäis- että enimmäismassa, jäsenvaltioiden on tätä asetusta sovellettaessa käytettävä yksinomaan enimmäismassaa. Kun on kyse kahta polttoainetta (bensiini/kaasu) käyttävistä ajoneuvoista, joiden vaatimuksenmukaisuustodistuksessa on mainittu hiilidioksidipäästöluvut molempien polttoainetyyppien osalta, jäsenvaltioiden on käytettävä yksinomaan kaasun osalta mitattua arvoa.”